ونزوئلادا داوام ائدن حکومت قارشیدی گؤستری‌لرده حیاتینی ایتیرن‌لرین ساییسی 60 نفره چیخدی.
یئتکی‌لی‌لر، باشکند کاراکاسین آنزواتئگوی ایالتینده، جمعه گونو قار‌نین‌دان وورولا‌راق آغیر یارا‌لانان 20 یاشین‌داکی گنجین حیاتینی ایتیردیگینی آچیقلادی.
بو گنجین اؤلومویله، اؤلکه‌ده مارس آیین‌دان بو یانا داوام ائدن دؤولت باشقانی نیکولاس مادورو قارشیدی گؤستری‌لرده اؤلن‌لرین ساییسی 60 چیخدی.
ونزوئلادا یئیه‌‌جک قیتلیغی، یوکسک انفلیاسیون و آرتان جینایتلردن  قایناق‌لانان اجتماعی ناراضی‌لیق، نیکولاس مادورو لیدئرلیگین‌دکی حکومتین کنترل ائتدیگی یوکسک محکمه‌نین، مارس آییندا کنگره‌نین یئتکیلرینی الین‌دن آلدیغینی آچیقلاماسیلا کوچه اعتراضلارینا چئوریلمیشدی.
مخالیفت، اؤلوم‌لردن اورانتیسیز گوج قوللانان گوونلیک گوج‌لرینی و حکومت طرفداری میلیس‌لری سوروملو توتور.
مادورو ایسه اعتراضلارا قاتیلان آشیری ساغچی رادیکال‌لارین جینایت چته‌لریله ایش بیرلیگی ایچینده شدتی قیزیشدیردیغینی ساوونور.
